

**VÝZVA NA PREDLOŽENIE PONUKY V RÁMCI ZADÁVANIA KONKRÉTNEJ ZÁKAZKY S POUŽITÍM DYNAMICKÉHO NÁKUPNÉHO SYSTÉMU TR 01\_2025**

V súlade s § 61 ods. 3 zákona č. 343/2015 Z. z. o verenom obstarávaní a o zmene a doplnení niektorých zákonov v znení neskorších predpisov (ďalej len „zákon o verenom obstarávaní“ v príslušnom gramatickom tvare) Vás týmto obstarávateľská organizácia: Dopravný podnik Bratislava, akciová spoločnosť, so sídlom: Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka č. 607/B v rámci zriadeného DNS s názvom: - „**Opravy trolejbusov po dopravných nehodách – mimoriadnych udalostiach**“

**vyzýva na predloženie ponuky**

v rámci konkrétnej zákazky s názvom: „**Oprava trolejbusu po dopravnej nehode\_ kategória 2\_výzva 01\_2025“,** zadávanej s použitím dynamického nákupného systému v rámci systému JOSEPHINE, ktorého oznámenie o vyhlásení verejného obstarávania bolo zverejnené v Európskom vestníku pod značkou 2023/S 032-092468 zo dňa 14.02.2023 zverejnené vo Vestníku verejného obstarávania vedeného Úradom pre verejné obstarávanie č. 35/2023 pod značkou 7256-MUS zo dňa 15.02.2023.

1. **Odkaz na internetovú adresu, na ktorej sú súťažné podklady a táto výzva na predkladanie ponúk v rámci zadávania konkrétnej zákazky s použitím dynamického nákupného systému podľa § 43 ods. 1 zákona o verejnom obstarávaní dostupné:**

**<https://josephine.proebiz.com/sk/tender/71156/summary>**

**<https://www.uvo.gov.sk/vyhladavanie-zakaziek/detail/dokumenty/423279>**

1. **Identifikátor zadávanej konkrétnej zákazky s použitím dynamického nákupného systému**

**71156**

1. **Odkaz na dokument, v ktorom sú uvedené doklady vyžadované na preukázanie splnenia podmienok účasti**

Podmienky účasti ako i spôsob ich preukázania sú uvedené v oznámení o vyhlásení verejného obstarávania a v súťažných podkladoch.

1. **Predmet zákazky**
	1. **Názov konkrétnej zákazky zadávanej s použitím dynamického nákupného systému**

Oprava trolejbusu po dopravnej nehode\_ kategória 2\_výzva 01\_2025**,**

Evidenčné číslo

 DNS NL 24/2022

 Výzva 01\_2025\_kategória 2

* 1. **Druh konkrétnej zákazky zadávanej s použitím dynamického nákupného systému**

služby

* 1. **Číselný kód pre hlavný predmet a doplňujúce predmety konkrétne zákazky zadávanej s použitím dynamického nákupného systému z Hlavného slovníka, prípadne alfanumerický kód z Doplnkov ho slovníka Spoločného slovníka obstarávania (CPV)**

Hlavný predmet: Hlavný slovník: Doplnkový slovník:

50112110–7 Oprava karosérií vozidiel

34622300-6 Trolejbusy

50000000-5 Opravárske a údržbárske služby

* 1. **Podrobné vymedzenie (špecifikácia) predmetu konkrétnej zákazky zadávanej s použitím dynamického nákupného systému, technické požiadavky:**

**Bližšia špecifikácia tvorí samostatnú časť tejto výzvy na predloženie ponuky.**

Príloha č. 1\_Technická špecifikácia s určením cien -Škoda – Solaris Trollino 24, ev. č. 6910\_havária

* 1. **Predpokladaná hodnota konkrétnej zákazky zadávanej s použitím dynamického nákupného systému**

39 900,00€ bez DPH

* 1. **Miesto dodania predmetu konkrétne zákazky zadávanej s použitím dynamického nákupného systému**

Úspešný uchádzač bude poskytovať požadované služby v areály Dopravného podniku Bratislava, a.s., Jurajov dvor, Vajnorská 124, Bratislava

* 1. **Lehota dodania predmetu konkrétnej zákazky zadávanej s použitím dynamického nákupného systému**

60 kalendárnych dní od potvrdenia objednávky oboma zmluvnými stranami a súčasne odo dňa pristavenia trolejbusu na opravu.

* 1. **Jazyk, v ktorom možno predkladať ponuku**

Slovenský resp. český jazyk

* 1. **Požadované zábezpeky a záruky**

Neuplatňuje sa.

* 1. **Osobitné podmienky**

 Objednávateľ si vyhradzuje právo kedykoľvek v priebehu opravy uskutočniť kontrolu vykonávaných

 prác bez ohlásenia.

* 1. **Typ zmluvného vzťahu:**

 Zmluva o poskytnutí služby \_ oprava trolejbusov

 4.12 **Lehota viazanosti ponuky**

1. mesiace

 4.13 **Obhliadka havarovaného trolejbusu:**

**Kontaktná osoba:**

Ing. Svetozár Buc, mail: buc.svetozar@dpb.sk, mobil: +421 903 283 291

Obhliadka vozidla v mieste plnenia je povinná, spracovanie podrobného zoznamu náhradných dielov, súpis prác (so stanovením časových jednotiek pre každú činnosť), spotrebného a pomocného materiálu potrebného pre opravu vozidla pred predložením záväznej cenovej ponuky – do termínu predkladania ponúk.

Z obhliadky bude vykonaný zápis, podpísaný zástupcami zadávateľa a uchádzača a bude slúžiť ako doklad o splnení podmienky účasti.

1. **Obsah ponuky**
	1. Návrh na plnenie kritéria - Vyplnený záväzný návrh na plnenie v informačnom systéme JOSEPHINE

**Zákazka nie je rozdelená na časti. Uchádzač predloží ponuku na celý predmet zákazky, špecifikované v informačnom systéme JOSEPHINE.**

* 1. Za predloženú ponuku sa nepovažuje ponuka poslaná prostredníctvom Komunikácie, nakoľko informačný systém JOSEPHINE takúto ponuku neakceptuje. **Ponuka sa predkladá prostredníctvom záložky Ponuky/žiadosti.**
1. **Pomocné dokumenty na vyhodnotenie ponúk**

Za účelom vyhodnotenia ponúk uchádzač vloží do informačného systému JOSEPHINE nasledovné dokumenty:

Vyplnenú prílohu č.1 tejto výzvy na predloženie ponuky – Technická špecifikácia s určením cien - Škoda – Solaris Trollino 24, ev. č. 6910\_havária ,

* v ktorej uchádzač doplní:
* jednotkovú položky,

- celkovú cenu položky (jednotková cena x množstvo)

* Prílohu č. 2 – Čestné vyhlásenie uchádzača
* ak ponuku nevypracoval sám uvedie údaje o osobe, ktorej služby alebo podklady pri vypracovaní ponuky uchádzač využil podľa bodu 20.5 súťažných podkladoch.
* Vzor čestného vyhlásenia je uvedený v prílohe č. 2 tejto výzvy na predloženie ponuky.
* Prílohu č. 4 - Zmluvu o poskytnutí služby v jej nepodpísanej verzii (t.j. vo verzii MS WORD) . V texte rámcovej dohody uchádzač **doplní** informácie, ktoré je v zmysle inštrukcií potrebné zo strany uchádzača upresniť.
* Prílohu č. 5 – vyplnený dotazník uchádzača

S návrhom na plnenie kritéria na hodnotenie ponúk v zmysle Prílohy č. 3 podpísaný štatutárnym zástupcom uchádzača.

* Prílohu č. 6 – Čestné vyhlásenie uchádzača predkladaného podľa § 32 ods. 7, resp. 8 ZVO.
* uvedené čestné vyhlásenie je nutné priložiť do ponuky z dôvodu, že:
	+ dňa 01.08.2024 nadobudol účinnosť zákon 179/2024 Z. z., ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej ako „**Novela ZVO**“),
	+ pre zaradenie záujemcu do DNS bolo potrebné, aby záujemca preukázal splnenie podmienky účasti podľa § 32 ods. 1 písm. a) zákona o verejnom obstarávaní (ďalej ako „**Podmienka účasti**“),
	+ Novela ZVO s účinnosťou od 01.08.2024 Podmienku účasti modifikovala nasledovne:

*„§ 32 ods. (7) ZVO*

*Podmienky účasti podľa odseku 1 písm. a) musí spĺňať aj iná osoba ako osoba podľa odseku 1 písm. a), ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa prvej vety preukazuje uchádzač alebo záujemca verejnému obstarávateľovi alebo obstarávateľovi predložením čestného vyhlásenia alebo vyhlásenia podľa odseku 5, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky alebo v žiadosti o účasť. V čestnom vyhlásení alebo vyhlásení uchádzač alebo záujemca uvedie zoznam osôb podľa prvej vety.*

*§ 32 ods. (8) ZVO*

*Za osobu podľa odseku 7 sa považuje osoba, ktorá má rozhodujúci vplyv na činnosť uchádzača alebo záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač alebo záujemca spravuje, pričom rozhodujúcim vplyvom sa rozumie, ak iná osoba podľa odseku 7*

1. *vlastní väčšinu akcií alebo väčšinový obchodný podiel u uchádzača alebo záujemcu,*
2. *má väčšinu hlasovacích práv u uchádzača alebo záujemcu,*
3. *má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača alebo záujemcu alebo*
4. *má právo vykonávať rozhodujúci vplyv na základe dohody uzavretej s uchádzačom alebo záujemcom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.“*
5. **Lehota na predkladanie ponúk**

Lehotu na predkladanie ponúk obstarávateľská organizácia stanovila do **16.10.2025, 10:00 hod**. miestneho času.

1. **Adresa, na ktorú sa ponuky predkladajú**

[**https://josephine.proebiz.com/sk/tender/71156/summary**](https://josephine.proebiz.com/sk/tender/71156/summary)

1. **Lehota na otváranie ponúk**

Lehotu na otváranie ponúk obstarávateľská organizácia stanovila na **16.10.2025, 10.15 hod**. miestneho času.

Ponuky sa otvárajú spôsobom a za podmienok uvedeným v bode 29 súťažných podkladov.

1. **Relatívna váha kritéria/jednotlivých kritérií na vyhodnotenie ponúk alebo zostupné poradie dôležitosti kritérií, ak nie je/nie sú uvedené v oznámení o vyhlásení verejného obstarávania alebo v súťažných podkladoch**

Presnejšia formulácia kritérií na vyhodnotenie ponúk je uvedené v prílohe č. 3 tejto výzvy na predloženie ponuky.

1. **Ďalšie potrebné informácie**
	1. Uchádzač môže predložiť len jednu ponuku. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v tejto výzve a v súťažných podkladoch.
	2. Ponuka je vyhotovená elektronicky a vložená do informačného systému JOSEPHINE umiestnenom na webovej adrese https://josephine.proebiz.com/ Elektronická ponuka sa vloží vyplnením ponukového formulára a vložením požadovaných dokladov a dokumentov v informačnom systéme JOSEPHINE umiestnenom na webovej adrese <https://josephine.proebiz.com/> .
	3. Žiadame uchádzačov, aby pri vkladaní svojej ponuky boli obozretní, a skontrolovali, či ponuku vkladajú skutočne k výzve prostredníctvom informačného systému Josephine.
	4. Ponuky doručené obstarávateľskej organizácii po lehote uvedenej v bode 7 tejto výzvy nebudú vyhodnocované.
	5. Ponuky predložené v stanovenej lehote budú archivované obstarávateľskou organizáciou, ich obsah a informácie budú použité výlučne len na výber partnera.
	6. Obstarávateľská organizácia si vyhradzuje právo zrušiť zadávanie zákazky alebo jej časti a neuzatvoriť zmluvu/vystaviť objednávku so žiadnym z uchádzačov v prípade, ak nebolo predložených viac ako dve ponuky alebo ak navrhované ceny v predložených ponukách budú presahovať predpokladanú hodnotu konkrétnej časti zákazky zadávanej s použitím dynamického nákupného systému uvedenú v tejto výzve.

V Bratislave dňa 03.10.2025

 **Prílohy:**

1. Technická špecifikácia s určením cien - Škoda – Solaris Trollino 24, ev. č. 6910\_havária
2. Čestné vyhlásenie
3. Kritérium/jednotlivé kritériá na vyhodnotenie ponúk, pravidlá jeho/ich uplatnenia.
4. Zmluva o poskytnutí služby
5. Návrh na plnenie kritérií
6. Čestné vyhlásenie uchádzača podľa § 32 ods. 7, resp. 8 ZVO

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Dopravný podnik Bratislava, akciová spoločnosť**

JUDr. Barbora Notová

 vedúca odboru právnych služieb a verejného obstarávania

Príloha č. 1 Špecifikácia predmetu zákazky

Špecifikácia predmetu zákazky tvorí samostatná príloha č. 1\_ Technická špecifikácia s určením cien - Škoda – Solaris Trollino 24, ev. č. 6910\_havária**,** tejto výzvy na predloženie ponuky.

Príloha č. 2 Čestné vyhlásenia záujemcu

Čestné vyhlásenia záujemcu tvorí samostatnú časť tejto výzvy na predloženie ponuky.

 Príloha č.3- Kritérium/jednotlivé kritériá na vyhodnotenie ponúk, pravidlá jeho/ich uplatnenia.

**KRITÉRIUM NA VYHODNOTENIE PONÚK**

**A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Ponuky sa vyhodnocujú na základe kritéria na vyhodnotenie ponúk**

„Najnižšia cena za dodanie požadovaného predmetu zákazky v EUR bez DPH“

Komisia na vyhodnotenie ponúk prostredníctvom systému JOSEPHINE automatizovaným spôsobom v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) vyhodnotí ponuky uchádzačov predložené na konkrétnu zákazku zadávanú v rámci dynamického nákupného systému, ktoré neboli vylúčené, podľa kritéria na vyhodnotenie ponúk (ďalej len „kritérium“) určeného v oznámení o vyhlásení verejného obstarávania a na základe pravidiel jeho uplatnenia určených v tejto časti súťažných podkladoch, resp. na základe presnejšej formulácie kritéria (ak je to potrebné), uvedenej vo výzve na predkladanie ponúk na konkrétnu zákazku zadávanú v rámci dynamického nákupného systému.

**Kritérium na vyhodnotenie ponúk:** „Najnižšia cena za dodanie požadovaného predmetu zákazky v EUR bez DPH“

Uchádzačom predložený návrh na plnenie tohto kritéria musí byť zaokrúhlený na dve desatinné miesta.

Jediným kritériom na vyhodnotenie ponúk predložených na konkrétnu zákazku zadávanú v rámci dynamického nákupného systému je najnižšia navrhovaná cena za dodanie požadovaného predmetu zákazky v EUR bez DPH.

Všetky ceny uvedené v ponuke uchádzača podľa výzvy na predkladanie ponúk musia byť zaokrúhlené na dve desatinné miesta.

**Pravidlá na uplatnenie kritéria:**

„Najnižšia cena za dodanie požadovaného predmetu zákazky v EUR bez DPH“

Systém JOSEPHINE automatizovane označí ponuku predloženú na konkrétnu zákazku zadávanú v rámci dynamického nákupného systému s najnižšou cenou za prvú, ponuku predloženú na konkrétnu zákazku zadávanú v rámci dynamického nákupného systému s druhou najnižšou cenou za druhú, ponuku predloženú na konkrétnu zákazku zadávanú v rámci dynamického nákupného systému s tretou najnižšou cenou za tretiu, atď. Ponuku uchádzača predloženú na konkrétnu zákazku zadávanú v rámci dynamického nákupného systému, ktorú systém JOSEPHINE automatizovane vyhodnotil podľa predmetného kritéria za prvú, t. j. úspešnú ponuku odporučí komisia na vyhodnotenie ponúk, obstarávateľskej organizácii prijať.

Obstarávateľská organizácia stanovuje pre prípad zhody ponúk uchádzačov rozhodné kritérium, ktoré stanoví, ktorá ponuka je úspešnou.

Obstarávateľská organizácia stanovila nasledovné rozhodné kritérium, ktoré sa uplatní vzostupnom poradí v prípade, že predchádzajúce rozhodné kritérium je zhodné:

1. V prípade, ak viaceré ponuky budú obsahovať rovnakú ponuku – rovnakú cenu, pri určení poradia ponúk obstarávateľská organizácia uprednostní uchádzača, ktorého ponuka bola elektronicky predložená ako prvá.

 Príloha č. 4 Zmluva o poskytnutí služby \_ opravy trolejbusy

Zmluva o poskytnutí služby \_ opravy trolejbusy tvorí samostatnú časť tejto Výzvy

 Príloha č. 5\_Návrh na plnenie kritérií

 Návrh na plnenie kritérií tvorí samostatnú časť tejto Výzvy.

 Príloha č. 6 Čestné vyhlásenie uchádzača podľa § 32 ods. 7, resp. 8 ZVO

Čestné vyhlásenie uchádzača podľa § 32 ods. 7, resp. 8 ZVO tvorí samostatnú časť tejto Výzvy